google/wiki40b huggingface dataset:
קלי הריסון

ביוגרפיה

הריסון נולדה בדונקסטר שבדרום יורקשייר, והתחנכה בבית הספר הנגרהיל שבאדנתורפ בדונקסטר.
היא הייתה דוגמנית במשך ארבע שנים, אבל עד מהרה לוהקה לסדרה "חדר מיון" של ה-BBC לתפקיד הפרמדיקית ניקי מרשל.
הריסון הופיעה בסדרות הטלוויזיה "Born and Bred", "להעיר את המתים", "דיאל ופסקו", "פדינגטון גרין", "מקום בו נמצא הלב", ובמותחן המצמרר "Marian, Again" של רשת ITV בו גילמה את הדמות הראשית מריאן.
הריסון שיחקה בסדרת הדרמה "Age Before Beauty" של ה-BBC לצדם של סו ג'ונסטון ורובסון גרין ששודרה החל מיולי 2018.
כף קאלמט

גילוי הכף

הכף התגלה בשנת 1909 על ידי המשלחת הצרפתית לאנטארקטיקה בהנהגת ז'אן-באטיסט שארקו, שראה את הכף ממרחק וטעה לחשוב כי הכף הוא אי.
המשלחת הבריטית אל ארץ גראהאם, בהנהגת ג'ון רידוך ריימיל, שחקרה את אנטארקטיקה בין השנים 1937–1934, גילתה כי מדובר בלשון יבשה ולא באי.

מקור השם

שמו של הכף ניתן לו על ידי המשלחת הצרפתית (שחשבה שמדובר באי, וקראה לו האי קאלמט), על שמו של גאסטון קאלמט (Gaston Calmette) עורך "לה פיגארו", שנתן למשלחת הצרפתית באנטארקטיקה את עיתונו בשנתיים שקדמו למסע המחקר.
עפרה צימבליסטה

ביוגרפיה

נולדה בישראל בשנת 1939. בין השנים 1971–1975 למדה בבית הספר לאמנות קלישר בתל אביב. בין השנים 1975 ל-1976 למדה ליתוגרפיה, תחריט והדפס רשת ב"סדנאות האמנים" בתל אביב.
בין פסליה המוצגים במקומות ציבורים, נמצאים פסל של שלושה זמרי מקהלה, על מרפסת בבית המלון ברוטשילד 96 בתל אביב ובגן הסיפור לפי הספר "והילד הזה הוא אני" שבחולון. בשנת 2002 הציגה את תערוכתה "מעבר לכחול" במוזיאון מגדל דוד. התערוכה הכילה כ-30 פסלים של יציקות גוף אדם בצבע כחול.
התגוררה בקריית אונו ועבדה בקריית אונו ובאשדוד. אמו של נגן כלי ההקשה הישראלי חן צימבליסטה.
בשנות השמונים התיידדה צימבליסטה עם המשוררת יונה וולך, שגרה אף היא בקריית אונו. בעקבות החברות נוצרה תערוכה משותפת של שירים ופסלים מאת השתיים.
מדריך כתיבה

מדריך כתיבה או מדריך סגנון הוא מסמך המכיל אוסף של סטנדרטים לכתיבה ולעיצוב, שנועד למטרות כלליות או למסמכים שמופקים בארגון מסוים. חלק מהמדריכים מתמקדים בעיצוב גרפי, כמו טיפוגרפיה ורווחים לבנים. מדריכים לעיצוב אתרים מתמקדים במראה ובהיבטים הטכניים, סגנון כתיבה, דקדוק, פיסוק, איות ובהירות.
מדריכי כתיבה רבים מתעדכנים מדי תקופה, על מנת שיתאמו לשינויים במוסכמות ובשימושים. לדוגמה מדריך הכתיבה לסוכנות הידיעות AP, שעליו מבוססים רוב המדריכים של העיתונים בארצות הברית, מתעדכן מדי שנה.
הוצאות ספרים מגבשות בדרך כלל קווים מנחים לכתיבה, לאיות ולפיסוק עבור הכותבים שלהם, אך בדרך כלל מי שמתאים את הטקסט לקווים המנחים של ההוצאה הוא עורך לשון מקצועי.

מדריכי כתיבה אקדמיים

מדריכי כתיבה של מוסדות אקדמיים ואוניברסיטאות מתמקדים בדרך כלל באופן רישום המקורות. חוקרים מקצועיים צריכים להתאים את הכתיבה שלהם למדריכי הכתיבה של הארגונים שמייצגים את הדיסציפלינה שלהם, כאשר הם שולחים מאמרים וספרים לכתבי עת אקדמיים ולהוצאות לאור אקדמיות. ברגע שהעבודה אושרה לפרסום, המוציאים לאור מספקים לכותבים את הקווים המנחים שלהם, ואלה מתאימים, לעיתים בעזרת עורך לשון, את הטקסט לדרישות ההוצאה.

מדריכים לשימוש כללי

חלק ממדריכי הכתיבה מיועדים לציבור הרחב. אלה בדרך כלל מבוססים על מדריכי כתיבה של הוצאות ספרים או עיתונים. בארצות הברית רוב המדריכים הנמכרים בחנויות הספרים מבוססים על ה-CMS.
אנדרה פרדש

היסטוריה

פרק זה דורש עריכה. אתם מוזמנים לתרום לוויקיפדיה ולערוך אותו. 
החל משנת 1000 לפנה"ס חיו בדרום הודו בני האנדרה, מתוכם התפתחה שושלת- שאטאבאהאנה ששלטה באזור עד המאה הראשונה לספירה.
במאה השלישית לפנה"ס, העקבות כיבושי האימפריה המאורית ואשוקה הבודהיסט, אימצו בני המקום את הדת הבודהיסטית. בין המאה השביעית למאה העשירית לספירה ביססו הצ'אלוקים את סגנון הבנייה הדראווידיאני שלהם, בעיקר לאורך החוף. במאה ה-11 לספירה התמזגו שושלות צ'אלוקיה וצ'ולה והודחו על ידי הקאקאטים. הקאקאטים הם שהפיצו באדריכלות המקדשים הדתיים בדרום הודו את מבנה המקדש עם העמודים.
לאחר שלטונם של הקאקאטים קמה ממלכת ויג'איאנאגאר שהייתה אחת האימפריות הגדולות בהודו כולה. במאה ה-16 נוסדה בהיידראבד שושלת קוטאבּ שאהי. שושלת זו החזיקה ברמת הדקאן עד לכיבושים של אאורנגזב המוגולי.
מכיוון שהמוגולים מוצאם מאוזבקיסטן, מצביאים רבים בצבאם היו ממוצא אוזבקי. המצביא שכבש את רמת הדקאן עבור אאורנגזב קיבל לאחריותו שטח זה, והפך ל"ניזאם" (שליט) של היידראבד כשבפועל ייסד שושלת אוזבקית תורשתית ששמרה על עצמאות יחסית מתוך הסכמים עם הממלכות הסמוכות והכוחות הקולוניאליים שפעלו באזורם. במהלך השלטון הקולוניאליסטי הבריטי והצרפתי ששלטו בהודו הצליחו שליטי היידארבאד לשמור על שלטונם במאה ה-17 וה-18.
האזור נכבש על ידי הודו במבצע פולו בספטמבר 1948 במחיר דמים של עשרות אלפי הרוגים ופצועים, ולאחר כניעתו הפך לחלק מהודו, במסגרת מדינת מדראס. בשנת 1953 נפרד החלק דובר שפת הטלוגו לישות עצמאית שבשנת 1956 הפכה למדינת אנדרה פרדש.

טלנגנה

טלנגנה (Telangana) הייתה חבל ארץ באנדרה פרדש, ובעבר חלק ממדינת היידראבד (מדינה שבירתה הייתה אוראנגאבאד ואחר כך היידראבד, אשר התקיימה עד השנים הראשונות לעצמאות הודו).
ב-10 בדצמבר 2009, לאחר מאבק של כ-50 שנה להשגת העצמאות, החליט הפרלמנט ההודי כי טלנגנה תחל תהליך שבסופו תהפוך למדינה נפרדת בהודו. עקב ההתנגדות המידית והחריפה לכך מצד שניים מחבלי אנדרה פרדש: "אנדרה החופית" (Coastal Andhra) ו"ראיאלאסימה" (Rayalaseema), ולאחר תסיסה ציבורית בת שבועיים בחבלים אלה, הוחלט ב-23 לחודש להשהות ביצוע החלטה זו.
הפיצול בוצע לבסוף ב-2 ביוני 2014 כשהיידאראבד משמשת כבירת שתי המדינות.

טופוגרפיה, גאוגרפיה ואקלים

פרק זה לוקה בחסר. אנא תרמו לוויקיפדיה והשלימו אותו.  
המדינה שוכנת בחלקה ברמת דקאן ומרביתה ברצועת החוף המזרחית של הודו. זורמים בה הנהרות קרישנה וגודאווארי.
תקופת הקיץ נמשכת בין החודשים מרץ ליוני. תקופת המונסונים נמשכת מיולי ועד אוקטובר, בעיקר באזור החוף, כשבאוקטובר ונובמבר מגיעות סופות הציקלון. מנובמבר עד פברואר נמשך החורף, שהוא העונה הנוחה ביותר במדינה.

כלכלה ותחבורה

פרק זה לוקה בחסר. אנא תרמו לוויקיפדיה והשלימו אותו.  
נכון ל-2011, כ-30% מהאוכלוסייה שמעל גיל שבע הם אנאלפביתים אולם יש בה תעשיית הי-טק מפותחת. עיר הבירה גדולה משאר ערי המדינה, אך העיר ויג'יאוואדה היא המרכז המסחרי של אנדרה פרדש.

תרבות

בבירת המדינה, היידראבד, קיימים מבנים רבים המדגימים את יופי הארכיטקטורה האיסלאמית. היא גם מהווה מרכז טכנולוגי חשוב בהודו. המדינה גם ידועה בתוצרתה האמנותית.

פוליטיקה וממשל

המדינה שולחת 25 נציגים הנבחרים על ידי הציבור ללוק סבהה (הבית התחתון של הפרלמנט הארצי) ו-11 נציגים הנבחרים על ידי הפרלמנט המקומי לרג'יה סבהה (הבית העליון של הפרלמנט הארצי). הפרלמנט המקומי מורכב מ-175 נציגים שמכהנים בשני בתים נפרדים.

מחוזות

פרק זה לוקה בחסר. אנא תרמו לוויקיפדיה והשלימו אותו.  
המדינה מחולקת ל-13 מחוזות.
מפוטו

כלכלה

כלכלת העיר מבוססת על הנמל הממוקם בעיר, ועל ייצוא של פחם, כותנה, סוכר, כרום, קופרה וסיסל. בעיר מייצרים מלט, כלי חרס, רהיטים, נעליים וגומי.

מיקום העיר

העיר ממוקמת בצידו המערבי של מפרץ מפוטו בפתח נהר טמבה.

היסטוריה

העיר נוסדה במאה ה-18 בשם לורנסו מארקש על שם הסוחר הפורטוגזי לורנסו מארקש אשר חקר את האזור בשנת 1544.
בשנת 1895, עם הקמת מסילת הרכבת לפרטוריה בדרום אפריקה החלה העיר להתפתח. העיר תוכננה כעיר קולוניאלית טיפוסית, עם שדרות רחבות ורחובות מתוכננים. בשנת 1898 הפכה העיר לבירת מוזמביק. כל עוד הייתה מוזמביק קולוניה פורטוגזית, ישבה בעיר קהילה פורטוגזית גדולה ומבוססת. לאחר שמוזמביק קיבלה עצמאות מפורטוגל בשנת 1975, הוחלף שם העיר למפוטו ותושביה הפורטוגזים נמלטו ממנה בהמוניהם.

השכלה

בעיר ממוקמת אוניברסיטת אדוארדו מונדליין.

אתרים בעיר

בעיר נמצאים המוזיאון להיסטוריה של מוזמביק, המוזיאון הצבאי, וכן הקתדרלה הקתולית גבירתנו של פטימה.
יחסי איראן–שוודיה

יחסים כלכליים

כריסטופר גילנסטירנה, שגריר שוודיה באיראן אמר בכנס בטהראן כי לשוודיה יש פוטנציאל בשווקים האיראניים. הם גם אמר כי לאיראן יכולות שמשכו את תשומת לבם של השווקים השוודיים. לדבריו שוודיה מתכננת את הגדלת הסחר ההדדי באמצעות שיתוף פעולה עם איראן. בשנת 2003 חתמו איראן ושוודיה על מזכר הבנות שבו שוודיה ממליצה להעניק לאיראן חברות בארגון הסחר העולמי, בתמורה למתן רישיון כרייה והשתתפות בפרויקטים שונים באיראן.
מאז שהחלו מועצת הביטחון של האו"ם והאיחוד האירופי להטיל סנקציות על איראן, היקף הסחר ההדדי בין איראן לשוודיה פחת, כאשר הסחר הבילטרלי בין שתי המדינות הגיע לשווי של 500 מיליון דולר בלבד ב-2007.

ספורט

ב-31 במרץ 2015 משחק הידידות בכדורגל הראשון התרחש בין נבחרת שוודיה בכדורגל לבין נבחרת איראן בכדורגל, בפרינדס ארנה.
מרחק נגיעה

רקע

"מרחק נגיעה" מתמקדת בשתי משפחות, משני קטבי החברה הישראלית – משפחת מינץ, עולים חדשים מרוסיה, ומשפחת ברמן, משפחה חרדית – אשר בתחילת הסדרה עוברות לגור בשכנות באותו בית-דירות בלב העיר החרדית בני ברק. כנגד כל הסיכויים, מנהלים רוחל'ה (גאיה טראוב), בת למשפחת ברמן, וזוריק (הנרי דוד), בן למשפחת מינץ, סיפור אהבה בלתי-אפשרי לפי חוקי הקהילה החרדית. במקביל, מתנהלים קווי עלילה שונים, בהם סיפור נישואיהם המתפוררים של סשה (סלבה ביברגל) ומרינה (יבגניה דודינה) מינץ, כשהיא מנהלת רומן מחוץ לנישואים, קשייהם של לאה (ירדן בר-כוכבא) ושמואל (צחי גראד) ברמן להביא ילד שלישי לעולם, וסיפוריהם של אהרון ברמן (יחזקאל לזרוב), אחיו של שמואל, ראש ישיבה ואלמן, ונטליה מינץ (לוסי דובינצ'יק), בתם של סשה ומרינה, המתקשה להסתגל לחיים בישראל.

הצלחה

"מרחק נגיעה" זכתה לפופולריות מפתיעה יחסית לשאר תוכני הערוץ השני הזוכים למדרוג גבוה, לז'אנר הפחות מקובל, לסיפור הסבוך שהציגה ולבחירה בשני שחקנים אלמונים לתפקידים הראשיים. הסדרה הפכה לשיחת היום, זכתה לביקורות מובילות, הסעירה את צופי הטלוויזיה וזכתה לתגובות, הן מהעולם החרדי, והן מצד העולים החדשים. הפרק האחרון של הסדרה זכה למדרוג שיא (35.9%), ובכך הפך אותה לדרמה הישראלית הנצפית ביותר אי-פעם. בתחילת 2008 יצאה הסדרה ל-DVD.
הסדרה זכתה ב-6 פרסי האקדמיה לטלוויזיה לשנת 2007: סדרת הדרמה הטובה ביותר, שחקן הדרמה הטוב ביותר (הנרי דוד), התסריט, העיצוב (עדו דולב), הבימוי והפסקול.
חוף השנהב במשחקים האולימפיים לנוער

משחקי הקיץ

המשלחת הראשונה של חוף השנהב למשחקים האולימפיים לנוער הייתה לאולימפיאדת הנוער סינגפור וכללה שישה ספורטאים שהתחרו בשלושה ענפים.
ספורטאי המשלחת לא הגיעו להישגים בענפים אתלטיקה, טאקוונדו וכדורסל וסיימו במקומות האחרונים. המשלחת לאולימפיאדת הנוער נאנג'ינג מנתה ארבעה ספורטאים שהתחרו בארבעה ענפי ספורט: אתלטיקה, ג'ודו, היאבקות וטאקוונדו. המשלחת לא הגיעה להישגים והשתתפותה היא סמלית.
שרשיר אדום-מקור

תיאור

השרשיר אדום-המקור מתאפיין בצבעו הצהבהב-אדום, בכיפה ועורף כהים המנוגדים לפנים הבהירים ובמקור אדום בוהק. הלבוש הכללי חום מפוספס ובשעת תעופה נחשפות אברות אמה צהבהבות-חומות המעוטרות בפס שחור החוצה אותן. גודלו 43–48 ס"מ, ומשקלו 345–955 גרם.

תפוצה ואקולוגיה

שטח התפוצה של השרשיר אדום-המקור משתרע על פני דרום אפריקה ומזרח היבשת צפונה עד לקרן אפריקה וסודאן ומצוי גם במדגסקר. השרשירים אדומי-המקור פעילים בעיקר בשעות בין הערביים והלילה, בחיפושם אחר חסרי חוליות וחומר צמחי. הם מצויים במקומות חיות לחים המציעים מים מתוקים, רדודים עם שפע צמחייה. בריכות עונתיות, למשל, חביבות עליהם במיוחד.
בישראל הוא נחשב למין מזדמן נדיר ביותר, עם רק 3 תצפיות לאורך ההיסטוריה.

תזונה

זרעים, פירות, דגנים, שורשים וחלקי צמח של צמחי מים, עשבים ורכיכות.
זלי גורביץ'

ביוגרפיה

גורביץ' נולד בברקלי, קליפורניה, בה למדו הוריו באוניברסיטת ברקלי. הם שבו לישראל ששה שבועות לאחר לידתו. גורביץ' למד בבית הספר תיכון חדש בתל אביב. הוא למד באוניברסיטה העברית סוציולוגיה וכלכלה, וכן למד לתואר שני בספרות השוואתית. ב-1982 קיבל תואר דוקטור בפסיכולוגיה חברתית. עיקר עיסוקו הוא באנתרופולוגיה של שיחה ומקום.
גורביץ' עוסק בכתיבת שירה ובכתיבת מסות על שפה וכתיבה. הוא כתב על שירתם של משוררים ישראליים כגון דוד אבידן, חיים נחמן ביאליק, יונה וולך, אהרון שבתאי, ועוד, וכן על אמנים ישראלים שונים. בנוסף מתרגם גורביץ' משוררים אמריקאים ובהם ג'ון אשברי, צ'ארלס אולסון ואחרים. אחד ממאמריו החשובים הוא "על המקום", אותו כתב יחד עם עמיתו פרופ' גדעון ארן. המאמר התפרסם ב-1991 ויצא גם כספר בשנת 2007.
בשנת 2011 שיחק גורביץ' בתפקיד הראשי בסרט הקצר "ריקוד בוויטרינה", בבימויו של איתי עקירב, סטודנט בבית הספר לקולנוע סם שפיגל.
גורביץ' פרסם שלושה עשר ספרי שירה, שעל אחד מהם, "יום יום", זכה בפרס קוגל.
גורביץ' נשוי ואב לשני בנים, ומתגורר בתל אביב.
יאן טירסן

ביוגרפיה

יאן נולד בברסט שבצרפת ב- 1970 וקיבל הכשרה מוזיקלית במספר אקדמיות. לפני שהחל לשחרר מוזיקה שכתב בעצמו טירסן הקליט מוזיקת רקע למחזות וסרטים קצרים. הוא התפרסם כאשר יצא לאור אלבומו השלישי- Le Phare, אבל נשאר מפורסם רק בתוך גבולות צרפת, התפרסמותו הגדולה הגיעה רק לאחר שיצא לאור הסרט אמלי ב- 2001 שלו הוא כתב את הפסקול, שהיה תערובת של חומרים ישנים וחדשים שכתב.
רשימת שיתופי הפעולה שלו ממשיכה לגדול אלבום אחרי אלבום (ראו דיסקוגרפיה למטה). כאשר הלחין את אלבומו החמישי "השאיל" טירסן את כשרונו המוזיקלי לFrançoiz Breut ולTêtes Raides בשביל האלבומים שלהם.
הופעותיו החיות מגוונות מאוד. לפעמים הוא מלווה בתזמורת או אורחים משתפי פעולה. ופעמים אחרות הוא מציע הופעות יותר מינימליסטיות מלווה בדרך כלל רק על ידי מתופף/ בסיסט וגיטריסט כשהוא מחליף בין הפסנתר, האקורדיון והכינור בשיריו הרכים והגיטרה החשמלית בשיריו היותר רועשים.
בתחילת שנת 2010 הוציא את הסינגל "פלסטיין". בהודעתו על ההוצאה פנה בעמוד הפייסבוק שלו לילדי עזה. הוא כתב בה כי הם "חיים בסיוט שמשכו 60 שנים", וכי הוא מתפלל ומאמין שיום יבוא והם יקימו מדינה.
לאו בורכארד

חייו

בורכארד נולד במוסקבה להורים גרמנים וגדל בסנקט פטרבורג, שם קיבל הכשרה מוזיקלית איתנה. בשנת 1920, אחרי המהפכה הרוסית, היגר לגרמניה. הוא היה עוזרו של אוטו קלמפרר בקרולאופר בברלין וניצח על הפילהרמונית של ברלין בפעם הראשונה בינואר 1933. בשנת 1935 הכניס אותו המשטר הנאצי לרשימה השחורה כגורם פוליטי בלתי מהימן.
בשנות מלחמת העולם השנייה נשאר בברלין והיה פעיל במחתרת. הוא היה חבר בקבוצת "הדוד אמיל" יחד עם בת-זוגו, העיתונאית רות אנדריאס-פרידריך. הם הכניסו נרדפי שלטון, בהם יהודים, אל דירתם, נתנו כסף וניירות מזויפים לאנשים שנזקקו להם וסייעו להם להימלט מגרמניה הנאצית. במסעות הקונצרטים שלו מחוץ לגרמניה פעל בורכארד לגיוס תמיכה בפעולותיו האנטי-נאציות. ב-26 במאי 1945, שבועיים וחצי אחרי כניעתה ללא תנאי של גרמניה, ניצח על הפילהרמונית של ברלין בקונצרט, שתוכניתו כללה את הסימפוניה הרביעית של צ'ייקובסקי ונחל הצלחה גדולה. כעבור שבוע מונה למנהל מוזיקלי של התזמורת. הוא תפס את מקומו של וילהלם פורטוונגלר, שיצא לגלות בשווייץ.
בברלין אוגוסט 1945 נורה בשוגג למוות בידי חייל אמריקאי.
נבחרת מולדובה בכדורגל

שיאים

נכון ל-12 ביוני 2019. כתב מודגש מסמל שחקן פעיל בנבחרת.
פרס האמן המעוטר

הענקת הפרס

הפרס מוענק כל שנה ב-14 במרץ על ידי ראש ממשלת הונגריה לאמנים "שהציגו הישגים בתחום התרבות הלאומית ההונגרית והיצירה האמנותית (תיאטרון, מוזיקה, מחול, משחק, קולנוע, אמנות יפה, צילום, אומנות שימושית). אמנים שיצרו לאורך זמן ערכים אמנותיים מצטיינים וכבר זכו בפרס האמנות של שר התרבות. ניתן להגיש שמות מועמדים לפרס עד 30 בנובמבר של השנה הקודמת במשרד משאבי האנוש, במזכירות האגף ליחסי חברה ואזרחים, לממונה על העיטורים בנושאי תרבות. לפרס מתלווה גם מענק כספי שערכו הוא שליש מהמענק הכספי של פרס קושוט. הפרס כולל מדליית ברונזה בקוטר 3.5 ס"מ עם סרט וכיתוב "אמן מעוטר". החל משנת 2014 ואילך מוענקת גם תעודה מקושטת.

תולדות הפרס

הפרס נוסד במקור בברית המועצות תחת השם Заслуженный артист.
כדוגמה לפרס שימש "פרס זמר/ת אופרה" [Hofkammersänger(in)] על מופע זמר אופראי מצטיין בגרמניה. הפרס הוענק על ידי נסיכים ומלכים. ברוסיה הצארית הוענק פרס "הזמר/ת הקיסרי/ת", שאחרי המהפכה הסובייטית של 1917 הוחלף שמו ל"פרס אמן מעוטר של רוסיה" (לימים ברית המועצות).
הפרס (או דומה לו) משמש מחוץ לרוסיה במדינות רבות של חבר המדינות לשעבר (יורשי ברית המועצות) וגם בחלק ממדינות הגוש המזרחי לשעבר.
אלחנן ניר

ביוגרפיה

נולד לרחל ולרב חגי ניר (שכיהן עשרים שנה כרב היישוב מעלה מכמש). בעת שלמד בישיבת ירושלים לצעירים החל לכתוב שירה ויצר קשרים עם הסופר משה שמיר ועם המשוררים נתן יונתן ודליה רביקוביץ. למד בישיבת מדברה כעדן ובישיבת מרכז הרב, שם היה קרוב לרב אברהם אלקנה כהנא שפירא . באותן שנים שמע בקביעות שיעורים בתלמוד מהרב אשר אריאלי, במוסר מהרב שלמה וולבה ובקבלה מהרב יוסף ליב זוסמן. לאחר שירותו הצבאי למד בישיבת שיח יצחק באפרת והתקרב לרב שג"ר ולמשנתו. הוא השתלב בעריכת כתביו.
משנת 2004 משמש ניר כר"מ בישיבת שיח יצחק. בשיעוריו במחשבה הוא מחבר בין החסידות ותורת הקבלה לדרכי חשיבה מזרחיות ומערביות, דוגמת אמנות, ספרות ופסיכולוגיה. ניר מלמד גם בישיבת ההסדר מחניים ובבית המדרש "שמיא" בירושלים, ולימד ב"מרכז שטיינזלץ" ובישיבת ההסדר ביפו. בשנת 2015 הקים בישיבת שיח יצחק את חבורת "נהלך ברגש" - חבורה של אברכים חרדים העוסקת בבירור נושאי יסוד בהלכה, מחשבת ישראל ועבודת ה'.
ניר היה מבקר התרבות של כתב העת נקודה במשך כשנתיים, ועורכו הראשון של עלון השבת לצעירים עולם קטן במשך כמה חודשים. בשנת 2004 ייסד את מדור הספרות במוסף "שבת" בעיתון מקור ראשון, ובראשית שנת 2012 החליף את יואב שורק ומונה לעורך המוסף.
בהמשך למסורת המשפחתית שהחל סבה של אשתו, הרב פרופ' פינחס פלאי, עומד ניר בקשר עם אנשי תנועת המקויה היפנית. לאחר רעידת האדמה והצונמי בסנדאי (2011), הרצה שם ניר בפני אלפי אנשים בנושא "צמיחה רוחנית מתוך משבר".
נשוי לשרה ניר, בתם של הסופרת אמונה והשר לשעבר הרב בני אלון. אב לארבעה ילדים. גיסיו הם יוצרי הקולנוע אורי אלון ועמיחי חסון.

יצירתו הספרותית

בשנת 2011 זכה ניר בפרס ראש הממשלה ליצירה וב-2019 זכה בפרס שר החינוך לתרבות יהודית. שיריו תורגמו לאנגלית, ערבית, פולנית, ספרדית ויפנית. שירים ופיוטים שכתב הולחנו ובוצעו על ידי חכם דוד מנחם, יאיר הראל ולהקת עלמא.
גל

תכונות של גלים

קיימות מספר צורות התנהגות פיזיקליות אופייניות לגלים. קיומן של תכונות אלו מאפשר לקבוע האם התופעה הנמדדת היא גל. רוב התכונות נובעות מכך שהגל, שהוא פתרון של משוואה דיפרנציאלית חלקית ליניארית, הוא ליניארי, ומחוק הויגנס.
ברוך קונשטט

הרב ברוך קונשטט (כ"ה בכסלו תרמ"ה, 1885 - ט"ו בשבט תשכ"ז, 1967) היה ממייסדי ישיבת קול תורה בירושלים ומראשיה.

תולדותיו

נולד בפרשבורג שבסלובקיה לאברהם-אריה ופיירל קונשטט. נשלח ללמוד בישיבתו של הרב שמחה בונם סופר בעל השבט סופר, והיה מתלמידיו ומתלמידי בנו רבי עקיבא סופר. הוסמך על ידי בעל השבט סופר.
בהיותו בן 22, בהיותו עדיין תלמיד ישיבה לא-נשוי, התמנה לרב ודיין בקהילת פולדה. בפולדה נשא את צפורה, בתו של אלחנן משה עמנואל. הקים בפולדא ישיבה. 
בליל הבדולח נשרף בית הכנסת שבעירו. ספר תורה ששרד נשמר בביתו כל השנים.
במלחמת העולם השנייה נשלח לבוכנוולד, יחד עם בנו יונה. אשתו פעלה לשחרורו. אחיה, מרדכי עמנואל, השיג מסמך מזויף שאיפשר את שחרורו. במחנה בוכנוולד נדר שאם יצא חי, יעלה לארץ ישראל ויקים בה ישיבה.
עלה עם משפחתו לארץ ישראל והתיישב בשכונת נחלת אחים. הוא נסע לחו"ל להעלות את אמו הישישה והיא נפטרה בירושלים ונקברה בשייח באדר.
בירושלים פגש את הרב יחיאל מיכל שלזינגר, והם חברו יחד והקימו את ישיבת קול תורה, עבור צעירים משארית הפליטה של יהדות גרמניה. ישיבה זו הייתה הראשונה בארץ שבה התנהלו לימודי הקודש בעברית מקרב הישיבות החרדיות אשכנזיות.
נפטר בירושלים בט"ו בשבט תשכ"ז (26 בינואר 1967) בגיל 81
מלבד תפקידו בישיבה שימש גם כפוסק הלכה. נכדו, אברהם אריה, בנו של הרב אלחנן קונשטט, הוציא ספר שמקבץ שו"תים שעליהם ענה הרב ברוך. הספר נקרא "יענה ברוך".
בנו, הרב אלחנן קונשטט, התמנה תחתיו. חתנו הוא הרב קלמן כהנא.
כרומוזום 1

כרומוזום 1 הוא הכרומוזום הגדול ביותר בגנום האדם. כרומוזום 1 הוא כרומוזום אוטוזומלי המשתרע על פני כ-249 מיליון זוגות בסיסים, המהווים כ-8% מכלל הדנ"א בגנום האנושי. לשם השוואה, כרומוזום 1 ארוך פי 6 מהכרומוזום הקטן ביותר - כרומוזום 21.
כרומוזום 1 היה הכרומוזום האחרון שרוצף במסגרת פרויקט גנום האדם, והעבודה עליו נסתיימה בשנת 2003.
אלדול

אלדולים (באנגלית ביחיד: Aldol) הם קבוצה של תרכובות אורגניות.
המילה אלדול היא חיבור של המילים אלדהיד ואלכוהול (כוהל); ואכן, כל האלדולים מכילים שתי קבוצות פונקציונליות - זאת של האלדהידים (CHO) וזאת של הכוהלים (OH, קבוצת הידרוקסיל).
אלדולים נוצרים כשקטון מגיב עם קטון אחר או עם אלדהיד, או כשאלדהיד מגיב עם אלדהיד. התגובה נקראת תגובת אלדול, וחשיבותה בכימיה האורגנית גדולה, שכן היא אחת הדרכים המעטות בה ניתן ליצור קשרי פחמן-פחמן, כלומר - לחבר שתי מולקולות קטנות למולקולה אחת גדולה.
התגובה מכונה תגובת אלדול מוצלבת כששני המגיבים אינם זהים (למשל, תגובה בין האלדהיד מתנל (פורמלין) והקטון פרופנון (אצטון)).
סל מיחזור

סל מיחזור הוא פח אשפה הנועד לאסוף פסולת הנועדת למיחזור. סלי המחזור לרוב יהיו מיועדים לסוג פסולת מסוים, כגון בקבוקי פלסטיק, זכוכית, נייר או פסולת אורגנית, כדי להקל על תהליך המיחזור.
סלי מיחזור זוכים בדרך כלל לעיצוב או צבע ייחודיים, כדי להקל על הציבור לזהות את סוג הפסולת המיועדת להיות בו. לעיתים פתח סל המיחזור יותאם באופן פרטני עבור סוג האשפה המיועדת לאיסוף. על סלי המיחזור מוטבעים גם סמלי מיחזור, או כיתובים המעודדים מיחזור.
Perfect Strangers

רקע

בעקבות סכסוכים רבים בין חברי הלהקה, שבין היתר הביאו לפרישתו של הדמות הדומיננטית ביותר בה, ריצ'י בלקמור, נוסף על בעיות אישיות של שניים מחבריה, יוז ובולין שהיו מכורים באופן קשה לסמים, ובעיית פחד הבמה ממנה סבל בולין, החליטה הלהקה להתפרק. החברים הפורשים הצטרפו ללהקות שונות וחלקם הקימו הרכבים חדשים. בלקמור וגלובר הקימו את להקת ריינבו, איאן גילן הצטרף לבלאק סבאת' לאלבום Born Again, ג'ון לורד חבר לוייטסנייק אותה הקים סולן הלהקה לשעבר דייוויד קובדייל, ואיאן פייס ללהקת הגיבוי של גרי מור.
תשע שנים לאחר מכן, נפגשו חברי הלהקה והחליטו להתאחד ולהתחיל בהקלטות האלבום, כשהם מהווים את ההרכב הקלאסי והמצליח ביותר של הלהקה.
מלבד ההצלחה העצומה של מכירות האלבום, מסע ההופעות שלו בארצות הברית זכה להצלחה אדירה. מסע ההופעות שלהם ב-1985 היה המסע המוצלח ביותר בארצות הברית יותר מכל אמן אחר, מלבד ברוס ספרינגסטין.
באלבום מופיע אחד משיריה המפורסמים של הלהקה "Perfect Strangers"
חרוזים אנאליים

חרוזים אנאליים הוא אביזר מין העשוי ממספר חרוזים מחוברים ביניהם כשרשרת ונועדו להכנסתם לתוך פתח פי הטבעת ומשיכתם החוצה לצורך עינוג מיני (לרוב בזמן אורגזמה לשם העצמתה).
חרוזים אנאליים מעוצבים בצורות רבות. קוטר כדור בודד הוא בין 25 מ"מ עד ל 125 מ"מ ויותר. הגודל הנפוץ הוא כ-45 מ"מ אך לרוב המשתמשים בחרוזים נוהגים להחליף מדי פעם את החרוזים לקוטר גדול יותר כדי להעצים את התחושה. החרוזים עשויים ממגוון חומרים כגון סיליקון, פלסטיק, גומי, לטקס, זכוכית או מתכת ומחוברים ביניהם בחוט, מוט קשיח או גמיש. בסופה של השרשרת קיימת לרוב ידית המאפשר אחיזה נוחה בזמן המשיכה או ההכנסה אם החיבור של הכדורים קשיח או קשיח למחצה. אם הכדורים מחוברים בחוט או חומר גמיש לחלוטין הכנסתם אפשרית רק בצורה בודדת כדור אחר כדור.
שרירי פי הטבעת בעלי עצבים רבים והשימוש בחרוזים גורם להנאה מינית אצל אילו אשר נהנים ממין אנאלי, נשים וגברים כאחד. ההנאה נגרמת בזמן ההכנסה של הכדור ובעיקר בזמן המשיכה כאשר היא נועדה להעצים את האורגזמה. אצל נשים השימוש בכדורים מגביר את ההנאה בקיום יחסי מין נרתיקים מאחר שככל שמכניסים מספר רב יותר של כדורים לפי הטבעת רוחב הנרתיק צר יותר ותחושת הכדורים מורגשת דרך דפנות הנרתיק ויוצרת חיספוס נוסף לגבר והאישה.

סכנות

כמו בכל פעילות אנאלית חייבים לשמן היטב את האביזר ופי הטבעת כדי למנוע נזק לרקטום שעלול להיפצע. גם לאחר השימון אין למשוך את הכדורים החוצה במהירות או בחוזקה מאחר שפעולה זו עלולה לקרוע את הרקטום. יש לרחוץ היטב את האביזר לאחר השימוש בסבון ומים ולאפשר לו להתייבש לפני שימוש נוסף כדי למנוע מעבר של חיידקים. ניתן גם להכניס את החרוזים לתוך קונדום כדי למנוע מחלות. לפני השימוש יש לוודא שהחרוזים מחוברים היטב ואינם יכולים להתנתק מהשרשרת ולהישאר בגוף. אם חרוז נתקע יש לפנות לרופא כדי להוציא אותו בפעילות כירורגית.
סקווידוויד

בסדרה

סקווידוויד הוא תמנון, אף על פי שיש לו שש זרועות ולא שמונה, ואילו בשמו באנגלית מופיעה המילה "Squid" שפירושה "דיונון". סקווידוויד גר בבית שנראה כמו מואי. הוא עובד כקופאי במסעדת הסרטן הפריך, עבודה שהוא מתעב. סקווידוויד אוהב לנגן בקלרינט וחושב שהוא נגן מצוין למרות שלמעשה הוא לא מנגן טוב. 
סקווידוויד מאופיין כנוירוטי, אומלל, סרקסטי ונרקיסיסטי. הוא מתעב את כל האנשים בעיר ותמיד כועס, אבל הכי שונא את שכניו, בובספוג ופטריק, אך הם אינם מודעים לכך ורואים בו חבר. לסקווידוויד יש יריב מהתיכון שהצליח הרבה יותר בחייו וסקווידווויד מקנא בו ושונא אותו.
את קולו של סקווידוויד מדבב רוג'ר בומפאס בדיבוב המקורי באנגלית, וגלעד קלטר בגרסה העברית.
יעל דאוקר

ביוגרפיה

נולדה בתל אביב כיעל נעים. למדה באוניברסיטת ג'ונס הופקינס בבולטימור, שבמרילנד, ארצות הברית. בשנת 1941, בהיותה סטודנטית לתואר שני, פגשה את קליפורד יו דאוקר , מתמטיקאי קנדי שעבד שם בתור מדריך. בני הזוג נישאו בשנת 1944. במהלך התקופה שבין 1943 ל-1946 עבדו שניהם במעבדה לקרינה במכון הטכנולוגי של מסצ'וסטס.
דאוקר הפכה לתלמידת דוקטורט במכללת רדקליף (בקיימברידג', מסצ'וסטס), תחת הנחייתו של ויטולד הורוויץ' . היא פרסמה את התזה שלה ב"מידות אינווריאנטיות ומשפטים ארגודיים" ב-1947, וקיבלה דוקטורט ב-1948. בשנים 1948–1949, היא למדה לפוסט-דוקטורט במכון ללימודים מתקדמים, בפרינסטון, ניו ג'רזי. עליית המקארתיזם הביאה את בני הזוג להגר בשנת 1950 לאנגליה.
בשנת 1951 לימדה דאוקר באוניברסיטת מנצ'סטר, ומאוחר יותר המשיכה כפרופסור באימפריאל קולג' בלונדון שם הנחתה בין השאר את ביל פרי. בחלק מעבודותיה פעלה בשיתוף פעולה עם המתמטיקאי ההונגרי פאול ארדש.
יחד עם בעלה, דאוקר עזרה לחנך מעל שלושים ילדים מחוננים.